Sog‘ayish ko‘rsatkichi 77 foizni tashkil etmoqda. Foto: Sog‘liqni saqlash vazirligi Toshkentdagi Toshkent tibbiyot akademiyasi ko‘p tarmoqli klinikasida 20 nafar va Navoiy viloyatida 8 nafar, jami 28 nafar bemor sog‘ayib, reabilitatsiyaga kuzatildi, deb ma’lum qildi Sog‘liqni saqlash vazirligi. Shu tariqa, 10 iyun kuni: Toshkent shahrida 49 kishi (ular orasida tojikistonlik bir nafar 40 yoshli fuqaro ham bor);   Navoiy viloyatida 8 kishi;   Buxoro viloyatida 7 kishi;   Samarqand viloyatida 6 kishi;   Namangan viloyatida 3 kishi koronavirusdan forig‘ bo‘ldi. So‘nggi berilgan ma’lumotga ko‘ra, O‘zbekistonda kamida 4591 kishi koronavirusga chalingan. Ulardan 3532 nafari tuzalib chiqdi, qurbonlar soni 18 nafarni tashkil etmoqda.